《颜真卿朝回帖赞》
宋代·岳珂

公之素守，日烈霜严。
公之大节，斗揭岩瞻。
笔势所存，心画可占。
八法具体，匪柔匪铦。
庶汇流形，如鶱如潜。
映圠是似，端倪孰觇。
人以艺进，公以德兼。
凛其高风，气压万签。
公神在天，公书在奁。
系赞以藏，震于壬{险去阝加忄}。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。